# Aleksandr Zakhàrtxenko

Aleksandr Zakhàrtxenko (rus: Александр Владимирович Захарченко) (Donetsk, 26 de juny de 1976 - Pushkin Boulevard, Donetsk i Donetsk, 31 d'agost de 2018) va ser un militar i dirigent separatista ucraïnès pro-rus. Fou el Cap d'estat i Primer ministre de l'autoproclamada República Popular de Donetsk, que va declarar la seva independència d'Ucraïna l'11 de maig del 2014. Zakhàrtxenko va ser assassinat després d'esclatar una bomba a Donetsk el 31 d'agost de 2018.

## Carrera política

Zakhàrtxenko va succeir a Aleksandr Borodai, un ciutadà rus, com a Primer Ministre de la regió ucraïnesa secessionista de Donetsk el 7 d'agost de 2014, i Borodai esdevingué aleshores el seu viceprimer ministre. Zakhàrtxenko en canvi és de Donetsk.
Segons Borodai, Zakhàrtxenko "és un nadiu de Donetsk" i "és obertament un líder d'una unitat anomenada 'Oplot'", que forma part de les Forces Armades Unides de Nova Rússia. Zakhàrtxenko va ser el seu líder i el 24 de juliol de 2014 va ser guardonat amb el rang de Major pel militar rus Ígor Guirkin (també conegut com a "Strelkov"), després d'haver estat ferit en un braç lluitant contra l'Exèrcit Ucraïnès. Segons Guirkin, ell era llavors (també) Ministre de l'Interior adjunt. El 16 de maig de 2014, Zakhàrtxenko va ser nomenat 'El comandant militar de Donetsk'. Al setembre de 2014, Zakhàrtxenko va ser el principal negociador de la República Popular de Donetsk en el Protocol de Minsk, en què va ser acordat un memoràndum sobre un pla de pau per resoldre el conflicte armat en l'est d'Ucraïna. En les Eleccions generals de la República Popular de Donetsk de 2 de novembre de 2014, Zakhàrtxenko va guanyar amb un 78,93% dels vots.

### Càrrecs polítics

En la campanya electoral per a les eleccions parlamentàries de 2014 en l'autoproclamada República Popular de Donetsk, Zakhàrtxenko va dir als seus potencials votants que ell desitjava que les pensions fossin més altes que a Polònia i que els jubilats haurien de tenir diners suficients per «viatjar a Austràlia, almenys una vegada a l'any, per caçar una dotzena de cangurs en safaris». Segons Zakhàrtxenko, això seria possible perquè, en la seva opinió, la regió de Donetsk és molt rica, com la Unió dels Emirats Àrabs. Ell va desenvolupar aquest argument dient que la regió té carbó, metal·lúrgia, gas natural i que la diferència entre la Unió dels Emirats Àrabs i la regió de Donetsk és que en aquell país no hi ha cap guerra, al contrari del que ocorre en aquesta regió. Zakhàrtxenko va prometre construir «un estat normal, bo i just», acreixent que «els nostres mossos moriren per aquesta causa» i que «els civils encara estan sent morts per això, fins ara».

## Vida privada

Zakhàrtxenko es va graduar de l'Escola Tècnica d'Automatització Industrial de Donetsk. Va estudiar en l'Institut de Dret de Donetsk, però no va completar l'educació superior. Va començar la seva carrera professional com a electricista de mines i, de seguida, es va dedicar a activitats empresarials, en les quals va guanyar experiència en la gestió d'equips. En entrevistes, malgrat no haver completat l'educació superior, Zakhàrtxenko s'ha presentat com a enginyer elèctric. Zakhàrtxenko estava casat i tenia 3 fills.

## Assassinat

El 31 d'agost de 2018, una explosió a la cafeteria Separ, situada al bulevard Puixkin de la ciutat de Donetsk, va causar-li la mort. El ministeri d'Afers Estrangers rus declarà que hi havia motius per a pensar que el govern ucraïnès era el responsable de la mort de Zakhàrtxenko. Per la seva banda, l'administració ucraïnesa negà tota relació amb l'atemptat.

## Referències

* 1 2 (rus)«Новая элита Донбасса: неудачники, предатели, романтики, авантюристы, марионетки… Продолжение (La nueva elite de Donbass: perdedores, traidores, el romance, aventureros, títeres ... Continúa)» (en rus). Ostrov, 25-06-2014.
* ↑ «Pro-Russians: Ukraine's Donetsk 'Independent' (Pro-rusos: La ucraniana Donetsk es 'Independiente')» (en anglès). News.sky.com, 12-05-2014. [Consulta: 16 desembre 2014].
* ↑ «Премьер-министром ДНР стал россиянин Александр Бородай (El ruso Aleksandr Borodái se convirtió en Primer Ministro de DNR)» (en rus). MK.ru, 14-05-2014.
* ↑ «Ukraine's bogus referendums (Referendos falsos de Ucrania)» (en anglès). The Economist, 11-05-2014. [Consulta: 16 desembre 2014].
* ↑ «Ukraine crisis: Donetsk leader dismisses Kremlin support claim (Crisis de Ucrania: líder de Donetsk rechaza la alegación sobre el apoyo del Kremlin)» (en anglès). Financial Times, 03-06-2014. [Consulta: 16 desembre 2014].
* ↑ 324cat «Mor en una explosió el líder prorús de l'autoproclamada República Popular de Donetsk». CCMA.
* ↑ «Donetsk People’s Republic PM announces resignation (Primer Ministro de la República Popular de Donetsk ha presentado la dimisión)» (en anglès). RT News, 07-08-2014.
* ↑ (en ucraïnès)«Бородай втомився від "прем'єрства" (Borodái cansado de ser "primer ministro")». Ukrayinska Pravda, 07-08-2014.
* ↑ «Russian resigns to make way for Ukrainian as new head of 'Donetsk People's Republic' (Ruso renuncia para dar paso a un ucraniano como nuevo jefe de la 'República Popular de Donetsk')» (en anglès). The Guardian, 08-08-2014.
* ↑ (en ruso)«Бородай заявил, что покидает пост премьера ДНР (Borodái dijo que se dimite como primer ministro de DNR)». RIA Novosti, 07-08-2014.
* ↑ «Donetsk People’s Republic Prime Minister Resigns, Names Field Commander as Successor (Primer Ministro de la República Popular de Donetsk se dimite, nombra el comandante de campo como sucesor)» (en anglès). RIA - Sputnik News, 07-08-2014.
* 1 2 «Сводка от Стрелкова (Resumen de Strelkov)» (en ruso). icorpus.ru, 24-07-2014. Arxivat de l'original el 2014-07-27. [Consulta: 13 gener 2016].
* 1 2 «Ukraine crisis: Key players in eastern unrest (Crisis de Ucrania: los jugadores clave en los disturbios del Este)» (en anglès). BBC News, 28-08-2014.
* ↑ (en ucraniano)«До псевдокабміну сепаратистів увійшли люди, близькі до "регіоналів" (En el seudo gabinete, los separatistas incluyen personas cercanas a los "locales")». Ukrayinska Pravda, 16-05-2014.
* ↑ «Ukraine deal with pro-Russian rebels at Minsk talks (Ucrania: acuerdo con los rebeldes pro-rusos en las conversaciones de Minsk)» (en anglès). BBC News, 19-09-2014. [Consulta: 16 desembre 2014].
* ↑ «Донецькі бойовики за ніч порахували голоси: "переміг" Захарченко (Militantes de Donetsk cuentan los votos en la noche: Zajárchenko "ganó")» (en ucraniano). Ukrainska Pravda, 03-11-2014.
* 1 2 «East Ukraine separatists hold vote to gain legitimacy, promise normalcy (Separatistas del este de Ucrania celebran elecciones para ganar legitimidad, prometer la normalidad)» Arxivat 2015-01-03 a Wayback Machine. (en anglès).
* ↑ «Donetsk People’s Republic campaign reveals shambolic tendencies (Campaña en la República Popular de Donetsk revela tendencias caóticas)» (en anglès). Financial Times, 23-08-2014.
* 1 2 3 «Совмин проголосовал за нового премьера ДНР – Александра Захарченко (Consejo de Ministros votó por el nuevo primer ministro DNR - Aleksandr Zajárchenko)» (en ruso). dnr.today, 07-08-2014. Arxivat de l'original el 2014-11-29. [Consulta: 17 desembre 2014].
* ↑ «Assassinat el dirigent de la República Popular de Donetsk, Aleksandr Zakhàrtxenko». [Consulta: 31 agost 2018].